**4.B- 16.3.2020**

Dobro jutro, dober dan!

Za začetek vstani, stopi na prste, iztegni roke navzgor v obliki črke V in glasno zazehaj (ponovi 3x). Nato zapoj DU-BI-DU-BI-DU-BI-DU-BI-DAB na tonih DO-RE-MI-FA-SO-FA-MI-RE-DO. Vajo ponovi tako, da vsakič začneš en ton višje (vsaj 6x) in nato še navzdol. Zapoj pesem Mujcek drota prosi, ki je na strani 44. Če se je dobro ne spomniš, zapoj pesem, ki jo imaš najraje. Ob petju drži usta v nasmehu ter se prosto gibaj oziroma pleši na svoj, zabavni način. Sedaj obvezno odpri učbenik na strani 44 in naredi analizo pesmi (izvor, vrsta glasbe, koliko je kitic, kateri je zadnji znak, kateri ton v prvi vrsti je najkrajši, kateri najdaljši ter poimenuj najvišji in najnižji ton). Takoj za volinskim ključem najdeš dve številki: v 1.in 2.prostoru je napisana številka 4, v 3. in 4. pa številka 2. Ta zapis imenujemo TAKTOVSKI NAČIN. Zgornja številka nam pove ŠTEVILO DOB, spodnja pa VREDNOST DOB.

Vzami 20 za 20 in vanj zapiši v notno črtovje violinski ključ, prepiši taktovski način iz pesmi Mujcek drota prosi, nato pa dopiši k številki 2 ŠTEVILO DOB, k številki 4 pa VREDNOST DOB.

Če je spodaj številka 2, pomeni da je to polovinski takt, če je spodaj številka 4 (kot pri pesmi Mujcek...), je to četrtinski takt, če je spodaj številka 8, pa poimenujemo tak zapis osminski takt. Zgornjo številko zgolj prebereš, kar pomeni da je v pesmi Mujcek drota prosi dvočetrtinski takt. Če pogledaš pesem v učbeniku, se dobro vidi, da so note ločene med seboj s črtami, ki potekajo od 1. do 5. notne črte. Te črte se imenujejo TAKTNICE, prostori pa TAKTI. Taktnice poskrbijo, da je v vsakem taktu enako število dob. Ker je pesem Mujcek drota prosi v dvočetrtinskem taktu, to pomeni, da mora biti v vsakem taktu vrednost 2 (vsaka četrtinka meri 1 dobo, dve torej merita 2 dobi. To preveriš tako, da sešteješ vrednost dob v taktih. V 1.taktu melodije so 4 osminke in- ker je vsaka od njih vredna pol dobe, hitro ugotoviš, da so štiri osminke vredne skupaj 2 dobi, zato sledi taktnica. V naslednjem taktu sta 2 četrtinki, ki sta matematično skupaj vredni 2, zato sledi taktnica in tako naprej.

Poskusi sedaj samostojno sestaviti nekaj taktov v dvočetrtinskem taktu, da preveriš razumevanje. Če ti je samostojno uspelo, si zaploskaj in čestitaj, kajti spet obvladaš nekaj novega.

Kolikor časa ti je še ostalo, porabi tako, da v pesmarici poiščeš pesmi, ki so zapisane v dvočetrinskem taktu in jih zapoj. Zraven se lahko spremljaš s kuhinjskimi glasbili (na primer po pokrovki udarjaš s kuhalnico). Veliko zabave !